laion/Wikipedia-Exotic huggingface dataset:
პედრო დე ვალდივია

პედრო დე ვალდივია (ესპ. Pedro de Valdivia) — ესპანელი კონკისტადორი, ჩილეს პირველი გუბერნატორი. პედრო დე ვალდივია დაიბადა ესპანეთის ქალაქ ბადახოსში, აზნაურის (იდალგოს) ოჯახში. 1520-1521 წწ. იბრძოდა კარლ V-ის არმიის შემადგენლობაში ფლანდრიაში, ხოლო შემდეგ 1525 წლამდე იტალიაში. ევროპული ომების შემდეგ გაემგზავრა სამხრეთ ამერიკაში, სადაც გახდა აქტიური მონაწილე ფრანსისკო პისაროს პერუში (1532—1536) და დიეგო დე ალმაგროს ჩილეში (1535—1537) ლაშქრობისა. 1540 წელს დაინიშნა ესპანეთის კოლონია ჩილეს პირველ გუბერნატორად. თავისი გუბერნატორობის დროს დააარსა მთელი რიგი ქალაქებისა: სანტიაგო (1541) ლა-სერენა (1544) კონსეფსიონი (1550) ლა-იმპერიალი (1551) ვალდივია (1552) მისი მმართველობის დროს ჩილეს ტერიტორია გაიზარდა ატაკამის სამხრეთიდან, ვალდივიამდე და კ. ჩილოემდე. 1550-იანი წლების დასაწყისში დაიწყო შეტევა სამხრეთით მაპუჩეს (არაუკანები) ხალხის წინააღმდეგ. 1553 წელს ვალდივია ტყვედ ჩავარდა. იგი ინდიელებს დაპირდა მიწების დაბრუნებას თუკი მას გაათავისუფლებდნენ, მაგრამ მიუხედავად დაპირებისა იგი სიკვდილით დასაჯეს. ვიკისაწყობში არის გვერდი თემაზე: პედრო დე ვალდივია Pedro de Valdivia Spanish. Vi-E Educación al día. ციტირების თარიღი: 15 ოქტომბერი 2008. Pedro de Valdivia Spanish. Biografía de Chile. დაარქივებულია ორიგინალიდან — 11 მაისი 2019. ციტირების თარიღი: 16 იანვარი 2009.
ქინძი

ქინძი (ლათ. Coriandrum sativum) — ერთწლოვანი მცენარე ქოლგოსანთა ოჯახიდან (Apiaceae). ქინძის სამშობლოდ მიიჩნევა ხმელთაშუაზღვისპირეთი, სადაც გვხვდება ველური სახით, კულტივირებული იქნა ამავე ადგილებში. ქინძს აქვს ცილინდრული, სწორმდგომი ღერო, რომლის სიმაღლე 60 სმ აღწევს. ფორმით ცვალებადი ფოთლები მორიგეობითაა განლაგებული. ყვავილები შეკრულია რთულ ქოლგებად. აქვს სფეროსებრი ან მოგრძი–მომრგვალო ნაყოფი. შეიცავს ეთერზეთებს და ცხიმებს. საქართველოში ქინძი გავრცელებულია უძველესი დროიდან. აქ გვხვდება ქინძის რამდენიმე კულტურული სახეობა. ქინძი ფართოდ გამოიყენება შუა აღმოსავლურ, ხმელთაშუაზღვისპირულ, სამხრეთ ამერიკულ, აფრიკულ, ჩინურ, სამხრეთ აზიურ და სხვა სამზარეულოებში. ქინძის ფოთლებს იყენებენ მწვანილად. მისი გამშრალი ნაყოფი (ქინძის თესლი) გამოიყენება საკაზმ–სანელებელ საშუალებად. კულინარიული მიზნებისთვის გამოიყენება აგრეთვე ქინძის ფესვები. ქინძი გამოიყენება არასასიამოვნი სუნის გასანეიტრალებლად, მაგ. თამბაქოსა და ფარმაცეპტიის სუნის გასანეიტრალებლად. მისგან ამზადებენ ლიქიორსა და ჯინს. ქინძი გამოიყენება პარფიუმერიაშიც. ასევე გამოიყენება მედიცინაში, ქინძის მარცვლებიდან მოპოვებულ ზეთს გააჩნია ანტიბაქტერული თვისება. ასევე დიდი გამოყენება აქვს საოჯახო მედიცინაში, მაგ. დაფქული მარცვლებისაგან მომზადებული პასტა გამოიყენება წყლულებისა და ჭრილობების მოსაშუშებლად. Katzer, Gernot Coriander Seeds and Cilantro (Coriandrum sativum) Noxon, Heather and Meyer, Alex (2004). Genetic Analysis of PTC and Cilantro Taste Preferences. MindExpo 2004 ვიკისაწყობში არის გვერდი თემაზე: ქინძი ვოლ სტრიტ ჟურნალის სტატია (თებერვალი, 2009). NPR ისტორიები იმის შესახებ თუ როგორ აგემოვნებენ ქინძს (დეკემბერი, 2008). New York Times ხობა ქინძის გამოყენებით (აპრილი, 2010).
ტროგი

ტროგი, ტროგული ხეობა (გერმ. Trog — ვარცლი) — მყინვარის მიერ გამომუშავებული მაღალმთიანეთის ხეობა, რომელიც გამოირჩევა ვარცლისებრი მოხაზულობით (U-სებრი) და დამუშავებულია მყინვარის მიერ. ტროგული რელიეფი განეკუთვნება ძველი გამყინვარების რელიეფის ფორმებს, რომელიც გავრცელებულია მსოფლიოს მრავალ ადგილას. ტროგი სხვა მყინვარულ ფორმებთან ერთად იქმნება მყინვარული ეროზიის — დახვნის შედეგად. დამახასიათებელია ფართო ძირი და ციცაბო ფერდობები. წარმოადგენს მთის ხეობას, რომელშიც მოძრაობდა მყინვარი და რომელმაც გამოიმუშავა ალუვიური ტერასები და ბრტყელი კალაპოტი. ხშირად ჩაკეტილია მყინვარული ცირკებითა და მორენებით. იქ, სადაც მყინვარი აღწევს ან აღწევდა ზღვის დონეს ტროგული ხეობა გრძელდება ფიორდის სახით, რომელიც თავის მხრივ, ზღვითაა დაძირული. ტიპური ტროგული ხეობები ფართოდ არის გავრცელებული ალპებსა და კავკასიაში. შუა აზიაში ტროგი სუსტად არის გამოხატული. აქ, მყინვარების გიგანტური ზომების მიუხედავად, რელიეფში მთავარი ადგილი მაინც გადარეცხვის ეროზიულ ფორმებს უკავია. სხვა მყინვარულ ფორმებთან ერთად ტროგი ეგზარაციის შედეგია. ყველაზე დიდი ტროგები სიგრძით რამდენიმე ასეულ კმ-ს აღწევს. ხასიათდება ფართო, დამრეცად ჩაზნექილი ფსკერით და ციცაბო, კლდოვანი ფერდობებით. ფსკერზე ხშირია საფეხურები; მდინარის ხეობისაგან განსხვავებით სწორხაზოვნადაა გავრცელებული. ტროგული ხეობის ფერდობზე მყინვარის მიერ მოშანდაკებული, შედარებით დამრეცი ტერასისებური ზედაპირი ტროგის მხარის სახელწოდებითაა ცნობილი, რომლის ზედა კიდე ხეობის მყინვარით ამოვსების მაქსიმალური დონის მაჩვენებელია. საქართველოში ტროგული ფორმები საკმაოდ ფართოდ არის გავრცელებული, განსაკუთრებით კავკასიონის მთავარი ქედის მაღალმთიან ქედებზე. აღნიშნულია გაგრის ქედზე, ბზიფის ქედზე, კოდორის ქედზე, ლეჩხუმის ქედზე, გერმუხის ქედზე, ქართლის ქედზე და სხვა. მცირე ტროგები გვხვდება სამხრეთ საქართველოშიც. ეგზარაცია ↑ 1.0 1.1 1.2 გეომორფოლოფიური ლექსიკონი, გამომცემლობა ნეკერი, თბილისი, 1996. ↑ Трог | Большая российская энциклопедия. დაარქივებულია ორიგინალიდან — 2021-02-01. ციტირების თარიღი: 2021-01-26. ↑ 3.0 3.1 Ахромеев Л.М. Геоморфологический словарь-справочник. БГУ, Брянск, 2002 г., 320 стр., ↑ ლევან მარუაშვილი. საქართველოს ფიზიკური გეოგრაფია. თბილისი, 1964. გვ. 194
კუპტანა

კუპტანა (ესპ. Isla Cuptana) - კუნძული წყნარ ოკეანეში, ჩილეს სანაპიროსთან, ჩონოსის არქიპელაგში, შედის ჩილეს აისენის რეგიონის შემადგენლობაში. მისი ფართობია 320 კვ.კმ. ჩილეს კუნძულების სია
არაუკოს ომი

არაუკოს ომი (ესპ. Guerra de Arauco) – გრძელვადიანი სამხედრო კონფლიქტი ჩილეს გენერალ-საკაპიტნოსა და კრეოლურ მოსახლეობას შორის. მიმდინარეობდა ესპანელებსა და მაპუჩეს ტომს შორის, ომში ჩართული იყო ასევე ინდიელების რამდენიმე ტომი. ომის მოქმედების არეალი ძირითადად იყო მდინარე მატაკიტოს ხეობა და რელონკავის ყურე. საომარი მოქმედებები მიმდინარეობდა ასევე კონსეფსიონსა და თანამედროვე რეგიონების ბიო-ბიოსა და არაუკანიის რეგიონების სანაპირო ზოლში. ეს ომი პრაქტიკულად 3 საუკუნე გრძელდებოდა. 1536 წლიდან ჩილეს დამოუკიდებლობამდე (1818 წ.). ალონსო დე ერსილია ი სუნიგა დონ ალონსო დე ერსილია-ი-სუნიიგა. არაუკანია. დაარქივებულია ორიგინალიდან — 2013-01-08. ციტირების თარიღი: 2010-11-12.
ხამესი (ჩილე)

ხამესი (ესპ. Isla James) - კუნძული წყნარ ოკეანეში, ჩილეს სანაპიროსთან, ჩონოსის არქიპელაგში, ჩილეს აისენის რეგიონში. მისი ფართობია 388 კვ.კმ. ჩილეს კუნძულების სია
მელჩორი

მელჩორი (ესპ. Isla Melchor) — კუნძული წყნარ ოკეანეში, ჩილეს სანაპიროსთან, ჩონოსის არქიპელაგში, შედის ჩილეს აისენის რეგიონის შემადგენლობაში. მისი ფართობია 863,5 კვადრატული კილომეტრი. ჩილეს კუნძულების სია
მატაკიტო

მატაკიტო (ესპ. Río Mataquito) — მდინარე მაულეს რეგიონის კურიკოს პროვინციაში, ჩილე. იქმნება მდინარეების ტენოსა და ლონტუეს შეერთების შედეგად. ერთვის წყნარ ოკეანეს.
რივერო

რივერო (ესპ. Isla Rivero) - კუნძული წყნარ ოკეანეში, ჩილეს სანაპიროსთან. ჩონოსის არქიპელაგში, შედის ჩილეს აისენის რეგიონის შემადგენლობაში. მისი ფართობია 452 კვ.კმ. ჩილეს კუნძულების სია
რელონკავის ყურე

რელონკავი (ესპ. Seno de Reloncaví) – ყურე ჩილეს სამხრეთით, ლოს-ლაგოსის რეგიონში. რელონკავი წარმოადგენს ცენტრალური ხეობის საზღვარს. ითვლება ჩილეს პატაგონიის გეოგრაფიულ საწყისად. მის სანაპიროზე გაშენებულია ქალაქი პუერტო-მონტი. რელონკავის ყურის რუკა
ტრაიგუენი (კუნძული)

ტრაიგუენი (ესპ. Isla Traiguen) - კუნძული წყნარ ოკეანეში, ჩილეს სანაპიროსთან. ჩონოსის არქიპელაგში, შედის ჩილეს აისენის რეგიონის შემადგენლობაში. მისი ფართობია 520 კვ.კმ. ჩილეს კუნძულების სია
ვიქტორია (ჩონოსი)

ვიქტორია (ესპ. Isla Victoria) - კუნძული წყნარ ოკეანეში, ჩილეს სანაპიროსთან. ჩონოსის არქიპელაგში, შედის ჩილეს აისენის რეგიონის შემადგენლობაში. მისი ფართობია 354 კვ.კმ. ჩილეს კუნძულების სია
ტიმ ოუენსი

ტიმოთი სტივენ ოუენსი (დ. 13 სექტემბერი, 1967, ოჰაიო, აშშ) — ამერიკელი მძიმე მეტალის შემსრულებელი მომღერალია, რომელიც ამჟამად მღერის ინგვი მალმსტინის ჯგუფში, ჯგუფებში Beyond Fear, და Charred Walls of the Damned. თავდაპირველად იგი ყურადღების ცენტრში მოექცა, როგორც Judas Priest-ის მთავარი ვოკალი, ხოლო შემდეგ გადავიდა ჯგუფში Iced Earth. ვიკისაწყობში არის გვერდი თემაზე: ტიმ ოუენსი ოფიციალური საიტი ტიმ „რიპერ“ ოუენსის ბიოგრაფია 2005 და 2006 წლების რადიო-ინტერვიუები ტიმ „რიპერ“ ოუენსთან[მკვდარი ბმული] ტიმ „რიპერ“ ოუენსის 2006 წლის ინტერვიუ დაარქივებული 2008-02-25 საიტზე Wayback Machine. ტიმ ოუენსი საიტზე MySpace
ჩონოსის არქიპელაგი

ჩონოსის არქიპელაგი (ესპ. Archipiélago de los Chonos) — დაბალმთიანი კუნძულების ჯგუფი წყნარ ოკეანეში, რომელიც ჩამწკრივებულია ჩილეს სანაპიროსთან. კუნძულთა უმრავლესობა ტყითაა დაფარული, მათი მოსახლეობა ან ძალიან ცოტაა, ან მთლად დაუსახლებელია. კუნძულებს კონტინენტური ჩილესგან და კუნძულ მაგდალენასგან გამოყოფს მორელადის ღრმა არხი. არქიპელაგის უდიდესი კუნძულებია: მელჩორი, ბენხამინი, ტრაიგუენი, რივერო, კუპტანა, ხამესი, ვიქტორია, სიმფსონი. არქიპელაგისგან მოშორებით, წყნარ ოკეანეში, მდებარეობს კუნძული გუამბლინი, რომელზეც შექმნილია გუამბლინის ეროვნული პარკი სადაც შესაძლებელია ლურჯი ვეშაპების ნახვა. ჩონოსის არქიპელაგში გამოიყოფა მეორე, კუნძულთა მცირე ჯგუფი - გაიტეკასის არქიპელაგი. გაიტეკასის არქიპელაგზე შექმნილია ცალკე მუნიციპალიტეტი და სწორედ აქ მდებარეობს მთლიანი არქიპელაგის ერთადერთი მნიშვნელოვანი დასახლება - მელინკა. კუნძულთა მთელი ჯგუფი შედის ჩილეს აისენის რეგიონის შემადგენლობაში. ჩილეს კუნძულების სია ჩონოსის არქიპელაგი [1] დაარქივებული 2014-04-09 საიტზე Wayback Machine.
მანუელ როდრიგესის სახელობის პატრიოტული ფრონტი

მანუელ როდრიგესის სახელობის პატრიოტული ფრონტი (ესპ. Frente Patriótico Manuel Rodríguez) – ჩილეს მემარცხენე რადიკალური ორგანიზაცია, რომელიც იბრძოდა აუგუსტო პინოჩეტის რეჟიმის წინააღმდეგ. დაარსდა 1983 წელს როგორც ჩილეს კომუნისტური პარტიის მებრძოლი ფრთა. სახელწოდება მიიღო ჩილეს ეროვნული გმირის, ქვეყნის დამოუკიდებლობისათვის მებრძოლის – მანუელ როდრიგესის პატივისცემის ნიშნად. ოფიციალური საიტი Operación Príncipe დაარქივებული 2013-03-10 საიტზე Wayback Machine. (ესპანური) La lucha de clases y el surgimiento del FPMR en Chile დაარქივებული 2013-03-10 საიტზე Wayback Machine. (ესპანური) Mauricio Hernández Norambuena — líder del MRPF დაარქივებული 2008-10-27 საიტზე Wayback Machine.
ჩილეს ეროვნული პარკების სია

ჩილეს 42 ეროვნული პარკი 13 206 810 ჰექტარს იკავებს. ჩილეს ეროვნული სატყეო კორპორაცია (ესპანური) ↑ Corporación Nacional Forestal (Chile National Forest Corporation), retrieved 11 March 2022
უ

უ, ⴓ, Ⴓ (ႭჃ), Უ (უნი) — ქართული ანბანის მეოცე ასო (ძველ ქართულში ოცდამესამე იყო). თავდაპირველად, ძველ ქართულ სათვალავში მას რიცხვითი მნიშვნელობა არ ჰქონდა, რადგან იგი ასომთავრულში დამოუკიდებელი ასო-ნიშანი არ ყოფილა. მოგვიანებით, მე-11 საუკუნიდან აღნიშნავდა რიცხვ ოთხასს (400) ჳიესთან ერთად. უ ასომთავრულში ორი გრაფიკული ნიშნის — ო-სა და ჳ-ს შეერთებითაა მიღებული. ნუსხურში მათი მოხაზულობანი შერწყმულია რკალურ ფორმებზე გადასვლის შედეგად. უ ნუსხურში მარჯვნივაა გადახრილი. მხედრულში იგი მომრგვალებულ ფორმას იღებს. ნუსხურსა და მხედრულში უ ქვედა სამ ხაზში იწერება. Graphemica (უ) Graphemica (ⴓ) Graphemica (Ⴓ) ↑ Georgian Extended ↑ UNESCO, World Braille Usage, Third Edition, Washington, D.C. p. 45
ისლუგის ვულკანის ეროვნული პარკი

ისლუგის ვულკანის ეროვნული პარკი (ესპ. Parque Nacional Volcán Isluga) – ეროვნული პარკი ჩილეში, ტარაპაკის რეგიონში. მდებარეობს ანებში. დაარსდა 1967 წელს, თანამედროვე საზღვრებში კი მოექცა 1985 წელს. ეროვნული პარკის ფართობია 1 747 კმ². სახელწოდება მიიღო ამავე პარკში მდებარე ვულკან ისლუგისაგან (5 500 მ). აქვე მდებარეობს მთები: კიმსაჩატა (5 400 მ), ტატახაჩურა (5 252 მ) და ლატარამა (5 207 მ). პარკის ტერიტორიაზე მიედინება მდინარე არაბილია, რომელიც სათავეს იღებს კიმსაჩატის სამხრეთ კალთებზე და რომელსაც ქვემო დინებაში ეწოდება არომა. ჩილეს ეროვნული პარკების სია www.conaf.cl — ვულკან ისლუგის ეროვნული პარკი დაარქივებული 2012-02-04 საიტზე Wayback Machine.
ლიულიაილიაკოს ეროვნული პარკი

ლიულიაილიაკოს ეროვნული პარკი (ესპ. Parque Nacional Llullaillaco) – ეროვნული პარკი ჩილეში, ანტოფაგასტის რეგიონში. მდებარეობს პუანა-დე-ატაკამის მთებში, რომელიც წარმოადგენს ანდების მთათა სისტემის შემადგენელ ნაწილს. დაარსდა 1995 წელს. ეროვნული პარკის ფართობია 2687 კმ². სახელწოდება მიიღო ამავე პარკში მდებარე ვულკან ლიულიაილიაკოსაგან (6739 მ). აქვე მდებარეობს მთები: გუანაკეროსი (5131 მ), სორიტასი (4274 მ), სერო-ბაიო (4920 მ), აგუას-კალიენტესი (5066 მ) და პენა (5260 მ). ჩილეს ეროვნული პარკების სია www.conaf.cl — ლიულიაილიაკოს ეროვნული პარკი დაარქივებული 2016-03-05 საიტზე Wayback Machine.
ებროს დეპრესია

ებროს დეპრესია — ვრცელი მთათაშუა ვაკე-დაბლობი ჩრდილო-აღმოსავლეთ ესპანეთში. მოქცეულია პირენეებს, იბერიისა და კატალონიის მთებს შორის. სიგრძე დაახლოებით 300 კმ, სიგანე 220 კმ. ზედაპირი ხასიათდება ბორცვიანი რელიეფით, რომლის ვაკე ზედაპირი დაბალი სიმაღლის სერებითაა გართულებული (კასტეხონის მთებითა და სხვა). ახასიათებს სამკუთხედის მოყვანილობა. მთლიან სიგრძეზე გასდევს მდინარე ებრო, რომელიც ხმელთაშუა ზღვას შეერთვის. ებროს დეპრესიის სიმაღლე 250 მ-ია, ხოლო პერიფერიულ ზონაში 500–700 მ-მდე მაღლდება. ებროს დეპრესია წარმოადგენს მდინარე ებროს აუზის ტექტონიკურ ქვაბულს, რომელიც აგებულია კონტინენტური (უმთავრესად ტბიური) ნალექებით, სახელდობრ: აღმოსავლეთ ნაწილში არის ოლიგოცენი, შუა და დასავლეთ ნაწილი კი აგებულია მიოცენითა და ქვედა პალეოცენური ნალექებით. ოლიგეცინურ ნალექებს აქვს მნიშვნელოვანი სისქე (რამდენიმე ასეული მეტრი) და შედგება თაბაშირიანი მერგელების, მარილიანი ფენების, კონგლომერატებისა და ქვიშაქვებისაგან, რომლებიც გადაშრევებული არიან მერგელებით. მათზე განლაგებულია ზედა მიოცენური კონგლომერატები, ქვიშაქვები და თიხები, რომლებიც ალაგ-ალაგ პლიოცენის მერგელოვანი კირქვებით არიან დაფარული. პირენეების მთის ძირას მესამეული ნალექები ძლიერი ფლუვიოგლაციალური რიყითაა დაფარული. გეოლოგიური თვალსაზრისით, ებროს დეპრესია წარმოადგენს მთათა შორის მდებარე დედამიწის ქერქის გაღუნვის ვრცელ, ქვედა მესამეულში წარმოშობილ ოლქს. ჩრდილოეთითა და აღმოსავლეთით იგი ჩაკეტილია ჩარღვევების ძლიერი ხაზებით. მდინარე ებროსა და მისი შენაკადების განტოტებული ქსელი დეპრესიის ზედაპირში საკმაო სიღრმეზეა ჩაჭრილი, ამასთანავე მდინარის ხეობას თან ახლავს ტერასებიც. ებროს დეპრესიაზე ჩამოყალიბებულია სუბტროპიკულ კონტინენტური ჰავა. ნალექების საშუალო წლიური რაოდენობაა 300-500 მმ წელიწადში. დეპრესიის უფრო მშრალი შიდა ნაწილი ნახევარუდაბნოს ლანდშაფტს წარმოადგენს. განვითარებულია ბიცობიანი ნიადაგები, რომლებიც მარილის შემცველ მერგელებზეა წარმოდგენილი. ებროს დეპრესიის ფარგლებშია ქალაქი სარაგოსა. Добрынин Б.Ф. Физическая география Западной Европы, М., 1948.
სოულ საინი

სოულ საინი — მძიმე მეტალ ჯგუფი, დაარსებული ლოს-ანჯელესში ბიორნ ენგლენის (ინგვი მალმსტინის ჯგუფიდან) მიერ. ჯგუფი მოიცავს ვოკალისტ მაიკლ ოლივიერის (Leatherwolf), გიტარისტ რობ მეთს (სილი, მეისი გრეი) დრამერ მაიკ ტეილორს (რ. მაკალი) და თავად მას ბას გიტარაზე. ჯგუფმა ჩაატარა ტურნეები ევროპასა და აშშ-ში. მათი დისკოგრაფია მოიცავს ალბომებს: Control, Released by Xmas და ჯერ გამოსასვლელ ალბომს Life In The Dark. ოფიციალური საიტი ↑ http://www.roadrunnerrecords.com/blabbermouth.net/news.aspx?mode=Article&newsitemID=137707/[მკვდარი ბმული]
Lamborghini Murciélago

Lamborghini Murciélago — სუპერავტომობილი, რომელსაც Lamborghini აწარმოებდა სანტ-აგანა-ბოლონეზეში. მან 2001 წელს Lamborghini Diablo ჩაანაცვლა. ვერსიის LP 670-4 SuperVeloce უკანასკნელი ეგზეპმპლარი გამოვიდა 2010 წლის 5 ნოემბერს. სულ გამოშვებულია Murciélago-ს 4099 ასლი. ↑ Welsh, Jonathan (5 November 2010). „Lamborghini Marks The End Of Its Murcielago Supercar“. The Wall Street Journal. ↑ http://media.caranddriver.com/files/lamborghini-murcielago.pdf ↑ Lamborghini Murciélago Roadster - First Drive Review. Car and Driver. ↑ http://www.caranddriver.com/reviews/2007-lamborghini-murcielago-lp640-first-drive-review ↑ 2007 Lamborghini Murciélago LP640 Roadster - Short Take Road Test. Car and Driver. ↑ http://www.caranddriver.com/reviews/2010-lamborghini-murcielago-lp670-4-sv-review
13 (ფილმი)

13 — 2010 წლის ამერიკული ფილმი, რომელიც არის ამავე სახელწოდების 2005 წლის ფრანგული ფილმის გადამუშავებული ვერსია. მისი მოვლენები ვითარდება ნიუ-იორკში. ფილმის რეჟისორი და სცენარის ავტორია გელა ბაბლუანი. სემ რაილი - გულუბრყვილო ახალგაზრდა კაცი, რომელიც ერთ-ერთია მოთამაშეთა შორის. მიკი რურკი - ჯესი ჯეიმზ ჯეფერსონის როლში; ტეხასელი ქავბოი, გამოქცეულია მექსიკის ციხიდან და გაიყიდა კონკურსში. ჯეისონ სტეითმი თამაშობს მდიდარი ბრიტანელი პიროვნების როლს, რომელსაც დადებული აქვს დიდი ფსონი. ცამეტი ↑ kinoafisha.ge - 13
ცურტავი

ცურტავი (ყოფ. ქოლაგირი) — სოფელი აღმოსავლეთ საქართველოში, ქვემო ქართლის მხარის ბოლნისის მუნიციპალიტეტში, თამარისის თემში. მდებარეობს მდინარეების — მაშავერასა და ხრამის შესართავთან. ზღვის დონიდან 470 მ, ბოლნისიდან 17 კმ. ისტორიულად დღევანდელი ცურტავის ტერიტორიაზე იყო დაბა, რომელიც ქართლის საპიტიახშოს ცენტრი იყო. სავარაუდოდ, ძველი ცურტავი არაბთა სახალიფოს შემოსევის დროს განადგურდა. 2014 წლის აღწერის მონაცემებით სოფელში ცხოვრობს 2116 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 545. იაკობ ცურტაველი ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ https://web.archive.org/web/20130921054834/http://ufps.org/index.php?option=com_content&task=view&id=35 ↑ 3.0 3.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019. ↑ ძველი ქართული ლიტერატურის ქრესტომათია, IX კლასი, რედ. ბაქარ გიგინეიშვილი, „საქართველოს მაცნე“, თბ., გვ. 40 ↑ ცურტავი ბოლნისის ტერიტორიაზე მდებარეობდა! დაარქივებული 2011-07-21 საიტზე Wayback Machine. ქართული პრესის ელექტრონული არქივი. 2 თებერვალი. 2010.
ვიქტორ გოცირიძე

ვიქტორ დავითის ძე გოცირიძე (დ. 2 აპრილი, [ძვ. სტ. 20 მარტი] 1910, სოფ. ხოტევი, ახლანდელი ამბროლაურის მუნიციპალიტეტი, — გ. 22 მარტი, 1995, თბილისი) — ქართველი ინჟინერ-გვირაბმშენებელი, საქართველოს დამსახურებული ინჟინერი (1961), საპატიო რკინიგზელი (1944), სოციალისტური შრომის გმირი (1980), თბილისის საპატიო მოქალაქე (1988). ინჟინერ ილარიონ გოცირიძის ძმა. 1934 დაამთავრა მოსკოვის საგზაო-საავტომობილო ინსტიტუტი. 1934–1937 წლებში მუშაობდა მოსკოვის მეტროპოლიტენის მშენებლობაზე შახტის ცვლის ინჟინრად, ხოლო შემდეგ – ცვლის უფროსად. 1937–1941 წლებში — თბილისის საქალაქო საბჭოს აღმასკომის სახალხო განათლების განყოფილებაში მთავარ ინჟინრად; 1941–1946 წლებში — ამიერკავკასიის ფრონტის შტაბის სამხედრო მიმოსვლების უფროსის თანაშემწედ; 1946–1952 წლებში — ამიერკავკასიის რკინიგზის სამგზავრო სამსახურის უფროსის მოადგილედ, შემდეგ — ამავე სამსახურის უფროსად. 1952 წლიდან იყო „თბილმეტრომშენის“ სამმართველოს უფროსის მოადგილე, ხოლო 1957–1987 წლებში — სამმართველოს უცვლელი უფროსი, 1987 წლიდან (პენსიაზე გასვლის შემდეგ) – ამავე სამმართველოს მთავარი სპეციალისტი. ვიქტორ გოცირიძე ითვლება თბილისის მეტროპოლიტენის ერთ-ერთ დამაარსებლად. მის სახელთან არის დაკავშირებული თბილისის მეტროპოლიტენის 27 კილომეტრიანი ხაზისა და 21 სადგურის მშენებლობა. დიდი ღვაწლი მიუძღვის აგრეთვე მრავალი საგზაო და სარკინიგზო გვირაბის (როგორც საქართველოში, ისე სამხრეთ და ჩრდილოეთ კავკასიის რესპუბლიკებში), სოფლის მეურნეობის დანიშნულების რიგი მსხვილი ობიექტების, რკინიგზის ვაგზლების (სოხუმი, გაგრა, სოჭი, ტუაფსე, ბორჯომი), ახმეტა–ომალოს საავტომობილო გზის, კოსმოსური სხივების მაღალმთიანი სადგურის (ცხრაწყარო) მშენებლობაში, ახალი ათონის კარსტული მღვიმის კეთილმოწყობაში (1977; მიენიჭა სსრკ სახელმწიფო პრემია, სხვებთან ერთად). ხელმძღვანელობდა აგრეთვე თბილისის რკინიგზის ვაგზლის, ფიზიკის ინსტიტუტის, რესპუბლიკის მოედნისა და მეტეხის გვირაბის მშენებლობას; მონაწილეობდა თბილისისა და ერევნის სარეკონსტრუქციო სამუშაოებში და სხვ. მიღებული აქვს სახელმწიფო ჯილდოები, მ. შ. საბრძოლო ორდენები და მედლები. 1995–2006 წლებში ვიქტორ გოცირიძის სახელობის იყო მეტროპოლიტენის სადგური „დელისი“, 2011 წლიდან კი მისი სახელი ეწოდა მეტროს სადგურ „ელექტროდეპოს“. გომართელი დ., ენციკლოპედია „საქართველო“, ტ. 2, თბ., 2012. — გვ. 129–130. ვიქტორ გოცირიძე — საქართველოს ბიოგრაფიული ლექსიკონი ვიქტორ გოცირიძე საიტზე „ქვეყნის გმირები“ (რუსული).
თვალჭრელიძეიტი

თვალჭრელიძეიტი (სახელი ეწოდა აკადემიკოს ალექსანდრე თვალჭრელიძის პატივსაცემად) — სულფიდების კლასის მინერალი; ქიმიური შემადგენლობა Hg12(Sb, As)8 S15. კრისტალდება მონოკლინურ სინგონიაში. გვხვდება ტყვიისებრ ნაცრისფერი მარცვლოვანი აგრეგატების სახით. აქვს ალმასისებრი ელვარება. ახასიათებს ტკეჩადობა ერთი მიმართულებით. სიმაგრე მინერალოგიური სკალით 3-მდე; სიმკვრივე 7380 კგ/მ³. წარმოიქმნება ჰიდროთერმული გზით. აღმოჩენილია გომის (ზემო რაჭა) დარიშხან-სტიბიუმ-ვერცხლის წყლის საბადოში. დღეისათვის ვერცხლისწყლის შემცველი 20-მდე მინერალია ცნობილი. ერთ-ერთ მათგანს ქართული მინერალოგიურ-პეტროგრაფიული სკოლის ფუძემდებლის ალექსანდრე თვალჭრელიძის პატივსაცემად „თვალჭრელიძეიტი“ ეწოდება. ქართული საბჭოთა ენციკლოპედია, ტ. 4, თბ., 1979. — გვ. 673.
გიორგი თვალჭრელიძე (რევოლუციონერი)

გიორგი გრიგოლის ძე თვალჭრელიძე (დ. 19 სექტემბერი, 1896, პატარა ონი, ამბროლაურის რაიონი — გ. 13 აპრილი, 1968) — რევოლუციური მოძრაობის მოღვაწე საქართველოში. სკკპ-ს წევრი 1917 წლიდან. 1913 წელს სოჭში მუშაობდა შავი ზღვის რკინიგზის მშენებლობაზე. 1915 წელს მეფის არმიაში იბრძოდა თურქეთის ფრონტზე, სადაც ჩაება რევოლუციურ მოძრაობაში. 1918 წელს მშობლიურ სოფელს დაუბრუნდა და განაგრძო რევოლუციური საქმიანობა. ამავე წლის ივნისში გაიწვიეს მენშევიკური არმიის მე-3 ქვეით პოლკში, რომელიც ქალაქ ფოთის ტერიტორიაზე იყო განლაგებული. ფოთის საქალაქო პარტიული ორგანიზაციის დავალებით, სხვა ამხანაგებთან ერთად პოლკში ჩამოყალიბდა ბოლშევიკური უჯრედები და ჯარისკაცთა შორის აქტიურ არალეგალურ პარტიულ-პოლიტიკურ მუშაობას ეწეოდა. 1919 წლის მაისში დააპატიმრეს. საქართველოში საბჭოთა ხელისუფლების გამარჯვების შემდეგ გ. თვალჭრელიძე ჯერ პატარა ონის რევკომის თავმჯდომარედ მუშაობდა, შემდეგ სხვადასხვა საპასუხისმგებლო თანამდებობაზე იყო. სწავლობდა მოსკოვში სვერდლოვის სახელობის უნივერსიტეტში. სასწავლებლის დამთავრების შემდეგ ხელმძღვანელ პარტიულ სამუშაოზე იყო. პარტიის თბილისის ლენინის რაიკომის, გურჯაანისა და მახარაძის რაიკომების, აჭარის საოლქო და ბათუმის საქალაქო კომიტეტის პირველი მდივანი. საქართველოს კპ. ცკ-ის მრეწველობისა და ტრანსპორტის განყოფილების გამგე, საქართველოს კპ ცკ-თან არსებული პარტკომისიის თავმჯდომარე, საქართველოს სახელმწიფო კონტროლის მინისტრი და სხვა პარტიის მე-17-19 ყრილობის დელეგატი, საქართველოს სსრ 1-2 და სსრკ III მოწვევის უმაღლესი საბჭოს დეპუტატი. დაჯილდოებულია ლენინის წითელი დროშის ორდენით, შრომის წითელი დროშის ორდენით, სამამულო ომის 1 ხარისხის ორდენით და მედლებით. ე. ქურციკიძე, ქართული საბჭოთა ენციკლოპედია, ტ. 4, თბ., 1979. — გვ. 673. გიორგი თვალჭრელიძე (რევოლუციონერი) — საქართველოს ბიოგრაფიული ლექსიკონი გიორგი თვალჭრელიძის ბიოგრაფია (I მოწვევა) გიორგი თვალჭრელიძის ბიოგრაფია (II მოწვევა) გიორგი თვალჭრელიძის ბიოგრაფია (IV მოწვევა)
დეივიდ ნიკოლსი (მწერალი)

დეივიდ ნიკოლსი (დ. 30 ნოემბერი, 1966) — ინგლისელი მწერალი, სცენარისტი და დრამატურგი. ნიკოლსის ნოველებს შორისაა ეროვნულ დონეზე ცნობილი რომანები, როგორიცაა Staerter for Ten (2003), The Understudy (2005) და One Day (2009). ნიკოლსი სწავლობდა დრამას და ინგლისურს ბრისტოლის უნივერსიტეტში. ოფიციალური საიტი დაარქივებული 2009-12-04 საიტზე Wayback Machine. "უხილავი კაცი", გარდიანი ↑ Babelio — 2007. <a href="https://wikidata.org/wiki/Track:Q2877812"></a>
ჯონათან ევანზი

ჯონათან ევანზი (ინგლ. Jonathan Evans; დ. 1958) — ბრიტანეთის უშიშროების სამსახურის (MI5) გენერალური დირექტორი, აგრეთვე ცნობილი როგორც DG. ბრისტოლის უნივერსიტეტის დამთავრების შემდეგ, სადაც იგი კლასიკას სწავლობდა, 1980-იან წლებში ევანზი უშიშროების სამსახურის თანამშრომელი გახდა. თავდაპირველად იგი კონტრ-დაზვერვაში მუშაობდა, 2007 წლის აპრილიდან კი სერვისს ჩადგა სათავეში. ბრიტანეთის მთავრობის ინფორმაიით, ევანზის ხელფასი £159,999 შეადგენს. გენერალური დირექტორის ბიოგრაფია დაარქივებული 2010-10-31 საიტზე Wayback Machine.
ვოლანდი

ვოლანდი (Woland; რუს: Воланд) რუსი საბჭოთა მწერლის მიხეილ ბულგაკოვის რომანის „ოსტატი და მარგარიტას“ ერთ-ერთი გმირი. ვოლანდი არის იდუმალი უცხოელი და პროფესორი, რომლის მოსკოვში სტუმრობა მსოფლიოს ყირამალაზე დააყენებს. ის სხვადასხვა ადამიანს განსხვავებულად ეცხადება. ერთი ამბობს, რომ ის იყო დაბალი, ოქროს კბილებიანი და მარჯვენა ფეხით კოჭლობდა. მეორე ამბობს, რომ ეს კაცი იყო ძალიან მაღალი და კოჭლობდა მარცხენა ფეხით. მესამე ლაკონიურად ამტკიცებს, რომ ამ კაცს განსაკუთრებული არაფერი ჰქონდა. ვოლანდის სახელი (Woland) თავისთავად არის გოეთეს ფაუსტის დემონის სახელის ვარიანტი: მებრძოლი ვოლანდი (Voland) ან ფალანდი. ეს რგოლი კარგადაა გამოკვეთილი ნოველის დასაწყისში. თუმცა, ვოლანდს მისი სახელით იშვიათად მოიხსენიებენ. მისი ბანდა „მესირს“ (ფრ: messir - ბატონის ან ოსტატის საპატიო ტიტული) ეძახის. მისი დემონური ამალა შეიცავს გრძნეულებს, ვამპირებსა და გიგანტურ მოლაპარაკე კატას. კინო ალენ კიუნი — ოსტატი და მარგარიტა (1972 წლის ფილმი) გუსტავ ჰოლუბეკი — ოსტატი და მარგარიტა (1989 წლის სერიალი), პოლონეთი ვალენტინ გაფტი — ოსტატი და მარგარიტა (1994 წლის ფილმი), რუსეთი მიხეილ კოზაკოვი — ფილმში საბედისწერო კვერცხები (1995) ოლეგ ბასილაშვილი — ოსტატი და მარგარიტა (2005 წლის სერიალი) სხვა ალექსანდრე გრადსკი — ოპერა ’’ოსტატი და მარგარიტა’’ (2009) ნიკო გომელაური — გრიბოედოვის თეატრის სპექტაკლი ’’ოსტატი და მარგარიტა’’ (რეჟ.: ავთანდილ ვარსიმაშვილი) ოსტატი და მარგარიტა მიხეილ ბულგაკოვი სატანა მოკლედ რომან ოსტატ და მარგარიტას შესახებ ↑ 1.0 1.1 1.2 მოკლედ რომან ოსტატ და მარგარიტას შესახებ